पाएं अपने शहर की ताज़ा ख़बरें और फ्री ई-पेपरडाउनलोड करें
बांका में तेज रफ्तार ट्रक ने बुजुर्ग को रौंद दिया, जिससे उसकी मौके पर ही मौत हो गई। घटना टाउन थाना क्षेत्र के बांका-कटोरिया हाइवे पर बाबूरायडीह गांव के पास हुई। बुधवार सुबह करीब 11 बजे विश्वाटांड़ गांव निवासी 60 वर्षीय मिश्री दास अपने घर से निकल पैदल ही डॉक्टर के पास जा रहे थे, तभी हाइवे पर यह हादसा हुआ। लॉकडाउन के बावजूद घटनास्थल पर लोगों की भीड़ जुट गई। स्थानीय लोगों ने ट्रक को कब्जे में ले लिया और भाग रहे ड्राइवर को पकड़ लिया।
इधर, घटना की सूचना मिलने पर पहुंची पुलिस ने ट्रक को अपने कब्जे में ले लिया है। शव को पोस्टमार्टम के लिए बांका सदर अस्पताल परिसर में ही रखा गया है। टाउन थानेदार शंभू यादव ने बताया कि स्थानीय लोगों ने ट्रक को अपने कब्जे में लेकर ट्रक चालक को को पकड़ लिया था। ट्रक चालक नीतीश कुमार को हिरासत में ले लिया गया है। परिजनों से प्राप्त आवेदन के आधार पर प्राथमिकी दर्ज कर आगे कार्रवाई की जा रही है।
मृतक की पत्नी भुटकी देवी ने बताया कि मिश्री दास की तबीयत ठीक नहीं थी। बुधवार सुबह वे डॉक्टर से परामर्श लेने के लिए जा रहे थे, तभी ट्रक ने रौंद दिया। हादसा इतना भीषण था कि उनकी मौके पर ही मौत हो गई। घटना के बाद परिजनों का रो-रोकर बुरा हाल है। स्थानीय लोगों ने पुलिस से मांग की है कि पीड़ित परिवार को जल्द से जल्द उचित मुआवजा प्रदान किया जाए। साथ ही ट्रक ड्राइवर पर कड़ी कार्रवाई करे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn